“ไทย” ติดเชื้อโควิดเพิ่ม 1 คน กลับจากบาห์เรน รวมสะสม 3,147 ราย
“ไทย” ติดเชื้อโควิดเพิ่ม 1 คน กลับจากบาห์เรน รวมสะสม 3,147 ราย
20 มิ.ย. 2563

ศูนย์บริหารสถานการณ์โควิด-19 (ศบค.) เปิดเผยสถานการณ์การแพร่ระบาดของไวรัสโควิด-19 ในประเทศวันนี้ว่า พบผู้ป่วยยืนยันติดเชื้อรายใหม่ 1 ราย เป็นผู้ที่เดินทางมาจากต่างประเทศ และเข้าในสถานกักกันตัวของรัฐ (State Quarantine) โดยมาจากบาห์เรน ส่วนผู้ป่วยภายในประเทศไม่พบต่อเนื่อง
สำหรับผู้ป่วยยืนยันสะสมล่าสุดอยู่ที่ 3,147 ราย วันนี้จำนวนผู้ป่วยรักษาหายแล้วรวม 3,018 ราย และยังมีผู้ป่วยรักษาตัวอยู่ในโรงพยาบาล 71 ราย ขณะที่ไม่มีผู้เสียชีวิตเพิ่ม ทำให้ยอดผู้เสียชีวิตสะสมอยู่ที่ 58 ราย
ทั้งนี้ ผู้ป่วยรายใหม่ 1 ราย กลับจากบาห์เรน เป็นหญิงไทย อายุ 28 ปี อาชีพรับจ้างทั่วไป เดินทางถึงไทย 14 มิ.ย.63 เข้าพักสถานที่เฝ้าระวังที่รัฐจัดให้  (State Quarantine) จ.ชลบุรี ตรวจหาเชื้อเมื่อ 18 มิ.ย.63 ผลตรวจพบเชื้อ แต่ไม่มีอาการ
จำนวนผู้ป่วยยืนยันจำแนกตามพื้นที่รักษา พบว่า กรุงเทพมหานคร 1,757 ราย, ภาคเหนือ 95 ราย, ภาคกลาง 440 ราย, ภาคตะวันออกเฉียงเหนือ 111 ราย, ภาคใต้ 744 ราย
สำหรับสถานการณ์โรคติดเชื่อไวรัสโควิด-19 ทั่วโลก ณ วันที่ 20 มิ.ย.63 ยอดผู้ติดเชื้อรวม 8,757,750 ราย อาการรุนแรง 54,793 ราย รักษาหายแล้ว 4,625,449 ราย เสียชีวิต 462,519 ราย
อันดับประเทศที่มีผู้ติดเชื้อสูงสุด
ส่วนประเทศไทย อยู่ในอันดับที่ 91 จำนวน 3,147 ราย